open-index/open-wikipedia-markdown huggingface dataset:
1636

**1636** (**[[ரோம எண்ணுருக்கள்|MDCXXXVI]]**) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான நெட்டாண்டு]] ஆகும்.

## நிகழ்வுகள்
* பெப்ரவரி 24 - டென்மார்க்கில் வேலை செய்யும் ஆற்றலுடைய அனைத்துப் பிச்சைக் காரர்களும் கப்பல்கள கட்டும் தொழிலில் அல்லது துடுப்பு வலிக்கும் பணிக்கு அனுப்பப்பட வேண்டும் என நான்காம் கிறித்தியான் மன்னர் பணிப்புரை விடுத்தார்.
* செப்டம்பர் 8 - வட அமெரிக்காவின் முதல் உயர் கல்வி நிலையமான புதிய கல்லூரி நிறுவுவதற்கு ஆதரவாக மாசச்சூசெட்ஸ் குடா குடியேற்றநாடு வாக்களித்தது.
* முப்பதாண்டுப் போர்: பிரெஞ்சு குறுக்கீடு ஆரம்பமாகியது.
* மஞ்சு இனக்குழு வடக்கு சீனாவின் லியோனிங்கு பிராந்தியத்தைக் கைப்பற்றி, சென்யாங்கு நகரைத் தமது தலைநகராக அறிவித்து சிங் அரசமரபு என்ற புதிய வம்சத்தை ஆரம்பித்தனர்.
* றோட் தீவு கண்டுபிடிக்கப்பட்டது.
* ஒக்ஸ்போர்ட் பல்கலைக்கழகப் பதிப்பகம் ஆரம்பிக்கப்பட்டது.
* திருமலை நாயக்கர் அரண்மனை கட்டப்பட்டது.

## பிறப்புகள்

## இறப்புகள்

## மேற்கோள்கள்
சம்பங்கி

**சம்பங்கி** நீலக்கற்றாழையை ஒத்திருக்கும். இதன் சாறு நறுமணப் பொருள்கள் தயாரிப்பில் பயன்படுத்தப்படுகின்றன. வீங்கிய வேர்களையுடையதால் இலத்தின் மொழியில் tuberosa என்றும் அழைக்கப்பட்டது. Polianthes என்பதற்கு கிரேக்க மொழியில் "பல மலர்கள்" என்று பொருள். மெக்சிகன், ஸ்பானிஷ் மொழியில் nardo அல்லது "புனித ஜோசப்பின் ஊழியர்கள்" அதாவது வரா டி சான் ஜோஸ் என்று அழைக்கப்படுகிறது. இது ஆலை இந்தியாவில் ரஜினிகாந்தா என அழைக்கப்படுகிறது. இதற்கு  'இரவில் மணம்' என்று பொருள். இது ஹவாயில் kupaloke எனவும் அழைக்கப்படுகிறது.

## வளர்ச்சி
அனைத்து வகை மண்ணிலும் சம்பங்கி வளரும். சரளை, செம்மண்ணில் நன்றாக வளரும். எல்லாக் காலத்திலும் சாகுபடி செய்யலாம்.

## சான்றுகள்

பகுப்பு:மலர்கள்
சீசியம் குரோமேட்டு

**சீசியம் குரோமேட்டு** *(Caesium chromate)* என்பது CrCs2O4 என்ற மூலக்கூற்று வாய்ப்பாடு கொ ண்ட ஒரு கனிம வேதியியல் சேர்மமாகும். குரோமிக் அமிலத்தினுடைய சீசியம் உப்பான இச்சேர்மம் சீசியம் ஆவியை உற்பத்தி செய்வதில் பயன்படுத்தப்படுகிறது. சிலிக்கான், போரான் அல்லது தைட்டானியம் தனிமங்கள் சீசியம் குரோமேட்டுடன் வினைபுரிவதால் சீசியம் ஆவி உற்பத்தியாகிறது. வெற்றிடக் குழாய்கள் உற்பத்தி செய்யும் இறுதிநிலையில் சீசியம் குரோமேட்டு பயன்படுத்தப்படுகிறது. ஆக்சிசன் மற்றும் நைட்ரசன் உள்ளிட்ட எஞ்சிய வாயுக்களுடன் சீசியம் ஆவி வினைபுரிகிறது.

## மேற்கோள்கள்

பகுப்பு:சீசியம் சேர்மங்கள்
பகுப்பு:குரோமேட்டுகள்
பகுப்பு:ஆக்சிசனேற்றிகள்
அக்கான் முரசு

**அக்கான் முரசு**, மேற்கு ஆப்பிரிக்காவில் செய்யப்பட்ட ஒரு முரசு. இது பின்னர் வட அமெரிக்காவில் உள்ள வெர்சீனியா குடியேற்றப் பகுதியில் கண்டுபிடிக்கப்பட்டது. பிரித்தானிய அருங்காட்சியகத்தில் உள்ள ஆப்பிரிக்க அமெரிக்கப் பொருட்களில் மிகப் பழமையானது இதுவே. உலகில் இப்போது கிடைப்பவற்றுளும் இதுவே பழமையானதாக இருக்கக்கூடும். இந்த முரசு, அடிமை வணிகத்தின் ஒரு பகுதியாக 12 மில்லியன் என மதிப்பிடப்பட்ட எண்ணிக்கையான மக்கள் அத்திலாந்திக் பெருங்கடலுக்குக் குறுக்காகக் கொண்டுசெல்லப்பட்டதில் மூன்று கண்டங்களின் தொடர்பின் எச்சங்களில் ஒன்றாக உள்ளது.

## இவற்றையும் பார்க்கவும்
* 100 பொருட்களில் உலக வரலாறு

## மேற்கோள்கள்

பகுப்பு: பிரித்தானிய அருங்காட்சியகத்தில் உள்ள பொருட்கள்
2015 ஆப்கானித்தான் நிலநடுக்கம்

**2015 ஆப்கானித்தான் நிலநடுக்கம்** 2015 அக்டோபர் 26 அன்று ஆப்கானித்தானில் இடம்பெற்ற நிலநடுக்கத்தைக் குறிக்கும். இந்த நிலநடுக்கத்தினால் குறைந்தது 360 பேர் உயிரிழந்தனர். 2000க்கும் மேற்பட்டோர் காயமடைந்தனர்.

அக்டோபர் 26,  2015 அன்று 14:45 (09:09 ஒபநே)  7.5 அளவிலான நிலநடுக்கம் தெற்காசியாவில், இந்து குஷ் பகுதியில் ஆப்கானித்தானின் அலகாதரி-யெ கிரண் வா முஞ்சனுக்கு வடக்கே  45கி.மீ. தொலைவில் மையம் கொண்டிருந்தது. நிகழ்நேரத் தகவல்களின்படி 180 பேர் உயிரிழந்துள்ளனர்;இவர்களில் 147 பேர் பாக்கித்தானிலும் 33 பேர் ஆப்கானித்தானிலும் உயிரிழந்துள்ளனர். ஆப்கானித்தான், பாக்கித்தான், இந்தியா, தஜிகிஸ்தான், கிர்கிசுத்தான் நாடுகளில் நில அதிர்வுகள் உணரப்பட்டன. இந்திய நகரங்களான புது தில்லி, சிறிநகரிலும் சீனாவின் சிஞ்சியாங் பகுதியில் உள்ள கஷ்கர், அக்சூ, ஹோதன் நகர்களிலும்  உணரப்பட்டன.

பாக்கித்தானிய தினசரி *தி நேசன்*  இந்த நிலநடுக்கம் 210 கி.மீ. ஆழத்தில் ஏற்பட்ட பாக்கித்தானின் மிகப்பெரிய நிலநடுக்கமாக அறிவித்துள்ளது.

பத்தாண்டுகளுக்கு முன்னர் இதே அக்டோபரில் 2005இல் காசுமீரில் இதே பகுதியில் இதேயளவில் (7.6 M<sub>w</sub>)ஏற்பட்ட நிலநடுக்கத்தில் 87,351 உயிரிழப்புகளும், 75,266 காயங்களும், 2.8 மில்லியன் இடப்பெயர்வுகளும் 250,000 கால்நடை இழப்புகளும் ஏற்பட்டன. இவை இரண்டுக்குமுள்ள முதன்மை வேறுபாடு நிகழ்வு ஏற்பட்ட ஆழத்திலாகும்; 2005 நிலநடுக்கம் 15 கி.மீ. ஆழத்திலும் தற்போதைய நிலநடுக்கம் 212.5 கி.மீ. ஆழத்திலும் ஏற்பட்டுள்ளன.

## மேற்கோள்கள்

## வெளியிணைப்புகள்
Afghan quake: The corner of a continental collision

பகுப்பு:2015 நிலநடுக்கங்கள்
பகுப்பு:ஆப்கானித்தானில் நிலநடுக்கங்கள்
அட்ரியானா ஒகாம்போ

**அட்ரியானா ஒகாம்போ** (*Adriana Ocampo*) ஒரு  கோள் அறிவியல், மற்றும் நிலவியலாளரும் ஆவர். இவர் நாசா தலைமையக அறிவியல் திட்ட மேலாளர். இவர் தன் ஆய்வால் சிக்சுலூப் மொத்தல் குழிப்பள்ளத்தைக் கண்டுபிடித்தார். இவர் சிக்சுலூப் மொத்தல் இடத்துக்கு ஆறு தடவை ஆய்வுப்பயணமாகச் சென்றுள்ளார். ஒகாம்போவும் அவரது குழுவினரும்சாடுவில் உள்ள அவோரவுங்கா குழிப்பள்ளத் தொடரையும் 1996இல் கண்டுபிடித்தனர்.

## இளம்பருவமும் கல்வியும்

அட்ரியானா கிறித்தியன் ஒகாம்போ  1955 ஜனவரி 5இல் கொலம்பியாவில் உள்ள பாரன்குவிலாவில் பிறந்தார். இவரது முதல் பிறந்த நாளுக்கு முன்பே இவர் குடும்பம் அர்ஜெண்டீனாவின்  புவெனோசு ஏரசுவுக்கு இடமாறியது. பிறகும் இவரது 15ஆம் அகவையில் அது கலிபோர்னியா, பசடேனாவுக்கு 1970இல் மீண்டும் மாறியுள்ளது.

ஒகாம்போ புவியியலில் இளம் அறிவியல் பட்டத்தை இலாசு ஏஞ்சலீசு, கலிபோர்னியா மாநிலப் பல்கலைக்கழகத்தில் 1983 இல் பெற்றுள்ளார்.  இவர் மூதறிவியல் பட்டத்தைக்  கோள்சார் புவியியலில்  நார்த்ரிட்ஜ் எனும் கலிபோர்னியா மாநிலப் பல்கலைக்கழகத்தில் 1997 இல் பெற்றார். இவர் முனைவர் பட்டத்தை நெதர்லாந்தில் உள்ள அம்சுடெர்டாம் நகர  விரியே பல்கலைக்கழகத்தில் பெற்றார்.

## வாழ்க்கைப்பணி

ஒகாம்போ பள்ளி கல்வியின்போதே தாரைச் செலுத்த ஆய்வகத்தில் தன்னார்வக் கோளியலாளராகத் தன் பணியைத் தொடங்கினார். கல்லூரியில் படிக்கும்போதும் கோடையிலும் அங்கு இவர் பணியாளராகவிருந்தார். இவர் அங்கு பல நாசா கோளியல் திட்டங்களில் பணிபுரிந்துள்ளார். வியாழ்ன் கோள்பயணம், புளூட்டோவுக்கான புது தொடுவான்கலப்பயணம், ஒசிரிசு-ரெக்சு சிறுகோள் பதக்கூறு எடுத்துவரும் திட்டம் போன்ற திட்டங்களும் இவற்றில் அடங்கும். இவ்ர் ஐரோப்பிய விண்வெளி முகமையின் வெள்ளி விரைவூர்தி திட்டம், யப்பானின் வன், விண்வெளித் தேட்ட முகமையின் அகாத்சுக் எனும் வெள்ளி காலநிலைக் கணிப்பு வட்டணைக்கலம் ஆகிய நாசா ஒருங்கிணைத்த பன்னாட்டு விண்வெளி ஆய்வுகளில் முதன்மையான அறிவியலாளராக பங்கேற்றுள்ளார்.

இவர் 2010-இல் “El Mundo de Copocuqu: La Reina Gravedad y El Rey Masa” எனும் கல்வியியல் நூலை எழுதி வெளியிட்டுள்ளார். (நாசா NP-2010-03-647-HQ).

## தகைமைகளும் விருதுகளும்

ஒகாம்போ 1992 இல் அவ்வாண்டிற்கான அரிவியற்பெண்மணி விருதை இலாசு ஏஞ்சலீசில் மெக்சிகானா தேசிய மகளிர் ஆணையத்தின் இடமிருந்து பெற்றார். இவர் 1996 இல் பெண்களுக்கான அறிவுரை மன்றத்தின் விருதையும் பெற்றுள்ளார். மேலும் 1997 இல் அறிவியல் தொழில்நுட்ப விருதை சிகானோ கூட்டமைப்பில் இருந்து பெற்றுள்ளார்.

## மேற்கோள்கள்

## வெளி இணைப்புகள்
* NASA Solar System Exploration Profile: Adriana Ocampo
* NASA Scientist Encourages Women to Reach for the Stars, The Record, March 8, 2013
* I WAS Wondering biography series, Space Rocks: The Story of Planetary Geologist Adriana Ocampo

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:பெண் கோள் அறிவியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:அமெரிக்க நிலவியலாளர்கள்
முட்டி உடைத்தல்

**முட்டி உடைத்தல்** அல்லது **உறியடி** என்பது ஒரு தமிழர் விளையாட்டு ஆகும். பொங்கல் பண்டிகை மற்றும் கிருஷ்ண ஜெயந்தி  போன்ற விழாக் காலங்களில் உறியடி ஆட்டத்தை கிராமங்களில் காண இயலும். இரண்டு கம்புகளுக்கிடைய ஒரு குறிப்பிட்ட உயரத்தில் முட்டி ஒன்றை (மண்பானையை) மஞ்சள் கலந்த நீரால் ஊற்றி, மரத்தில் அல்லது தடியில் கயிறுகளால் உயரக் கட்டுவார்கள். உடைக்க முனைபவரின் கண்கள் கட்டுப்பட்டு, திசையை குழப்பி விடுவர்.  முட்டியை உடைக்க ஒரு நீளமான மூங்கில் கம்பினைக் கொடுப்பார்கள். கண்களை கட்டியிருக்கும் நபர் உணர்ந்து சரியாக முட்டியை உடைத்தால் அவர் வெற்றி பெற்றவராவார்.

## மேற்கோள்கள்

*
பகுப்பு:தமிழர் விளையாட்டுகள்
நிக்கல்(II) தைட்டானேட்டு

**நிக்கல்(II) தைட்டானேட்டு** *(Nickel(II) titanate)* என்பது NiTiO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். 

மஞ்சள் நிறத் தூளாக இருக்கும் இச்சேர்மம் மஞ்சள் நிறமியாகப் பயன்படுத்தப்படுகிறது.
 
## மேற்கோள்கள்

பகுப்பு:நிக்கல் சேர்மங்கள்
பகுப்பு:தைட்டானேட்டுகள்
ஹாஜி மசுதான்

**மசுதான் ஹைதர் மிர்சா** அல்லது **ஹாஜி மசுதான்** (1926-1994) இராமநாதபுரம் மாவட்டம், மண்டபம் ஊராட்சி ஒன்றியத்தில் உள்ள பனைக்குளத்தில் பிறந்தவர் ஆவார். மும்பையில் மாஃபியா கும்பலுடன் தொடர்புடைய இவர் திரைப்படத் தயாரிப்பிலும் ஈடுபட்டார். 1926 ஆம் ஆண்டு பிறந்த இவர் தன் எட்டாவது வயதில் தனது தந்தையுடன் மும்பைக்கு குடிபெயர்ந்தார். தன் தந்தையுடன் மிதிவண்டி பழுதுபார்க்கும் கூடத்தைச் சிலகாலம் நடத்தினார். 1944ல் மும்பை துறைமுகத்தில் சுமைதூக்கும் தொழிலாளியானார். கரீம் லாலாவுடன் இணைந்து பணியாற்றி 1960களில் செல்வந்தரானார். இந்தித் திரைப்படங்களுக்கு நிதியுதவி அளித்து திரைப்படத் தயாரிப்பாளரானார்.அமிதாப் பச்சன், திலிப் குமார், ராஜ் கபூர், தர்மேந்திரா, பிரோஸ் கான், சஞ்சீவ் குமார் முதலானோருடன் நல்லுறவு கொண்டிருந்தார்.

இந்திய நெருக்கடி நிலைக் காலத்தில் சிறையிடப்பட்டார். 1984 முதல் அரசியலில் ஈடுபட்ட ஹாஜி மசுதான் 1985 ல் தலித் முசுலீம் நல்வாழ்வு மகா சங்கத்தைத் தொடங்கினார்.

அமிதாப் பச்சன் நடித்து 1975ல் வெளிவந்த *தீவார்* எனும் இந்தித் திரைப்படம் ஹாஜி மசுதானின் வாழ்க்கையை அடிப்படையாகக் கொண்டது.

## மேற்கோள்கள்

## வெளி இணைப்புகள்

பகுப்பு:1926 பிறப்புகள்
பகுப்பு:1994 இறப்புகள்
பகுப்பு:இந்தியக் குற்றவாளிகள்
பகுப்பு:இந்திய முஸ்லிம்கள்
போரான் பாசுபேட்டு

**போரான் பாசுபேட்டு** *(Boron phosphate)*  என்பது BPO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பாசுபாரிக் அமிலத்துடன் போரிக் அமிலத்தை வினை புரியச் செய்வது போரான் பாசுபேட்டைத் தயாரிப்பதற்குரிய எளிமையான வழியாகும். வெண்மை நிறத்துடன் காணப்படும் இச்சேர்மம் 1450° செ வெப்பநிலைக்கு மேல் ஆவியாவதால் இதனை உருக்குவது இயலாது.

## தயாரிப்பு
பாசுபாரிக் அமிலத்துடன் போரிக் அமிலத்தை 80 முதல் 1200 ° செ வெப்பநிலைக்கு சூடுபடுத்தி வினைபுரியச் செய்தால்  போரான் பாசுபேட்டு உருவாகிறது. இதனோடு தொடர்புடைய குளிரூட்டு முறையில் வெண்மையான படிகவடிவமில்லாத தூள் உருவாகிறது. இத்தூளை 1000 ° செ வெப்பநிலைக்கு இரண்டு மணிநேரம் சூடுபடுத்தினால் நுண்படிக விளைபொருளாக இச்சேர்மம் உருவாகிறது.

இச்செயல்முறையின் பிரதான வினை:

:H3BO3 + H3PO4 → BPO4 + 3 H2O

தற்காலத்தில், இவற்றைத் தவிர நீர்வெப்பத் தொகுப்பு முறைமற்றும் நுண்ணலைத் தொகுப்பு முறை போன்ற புதிய முறைகளும் போரான் பாசுபேட்டு தயாரிப்பதற்காக அறியப்பட்டுள்ளன
தொழிற்துறை பயன்பாடுகள் காரணமாக இதரத் தயாரிப்பு முறைகளும் போரான் பாசுபேட்டைத் தயாரிக்கப் பயன்படுத்தப்படுகின்றன. :

*பாசுபாரிக் அமிலம் மற்றும் மூவீத்தைல் போரேட்டு 
*மூவீத்தைல் பாசுபேட்டு மற்றும் போரான் முக்குளோரைடு 
*ஈரமோனியம் பாசுபேட்டு அமிலம் மற்றும் 1000° செ வெப்பநிலைக்குச் சூடுபடுத்தப்பட்ட போராக்சு 
*போரிக் அமிலம் மற்றும் பாசுபரசு ஐந்தாக்சைடு (நீர்வெப்பத் தொகுப்பு முறை).

## அமைப்பு
அழுத்தத்தில் தயாரிக்கப்பட்ட போரான் பாசுபேட்டு எனில் இதன் சாதரண அமைப்பானது β- கிரித்தபாலைட்டுடன் சமவடிவம் கொண்டுள்ளது. உயர் அழுத்தத்தில் தயாரிக்கப்பட்டது எனில் அது α-குவார்ட்சு வடிவமைப்பிலும் காணப்படுகிறது. α-குவார்ட்சு, AlPO4, பெரிலினைட்டு கனிமத்தின் படிக அமைப்புடன் சமவடிவப் படிகவமைப்புக் கொண்டுள்ளது.

## பயன்கள்
கரிமத் தொகுப்பு வினைகளில் நீர்நீக்க வினை மற்றும் பிற வினைகளுக்கு இது வினையூக்கியாகச் செயல்படுகிறது. மேலும், உலோக பாசுபேட்டுகளைப் பெறுவதற்கான பரிமாற்ற வினைகளில் பாசுபேட்டு மூலமாகவும் போரான் பாசுபேட்டு பயன்படுகிறது.

## மேற்கோள்கள்

பகுப்பு:போரான் சேர்மங்கள்
பகுப்பு:பாசுபேட்டுகள்
சஞ்சனா கல்ரானி

**அர்ச்சனா கல்ரானி** (பிறப்பு: அக்டோபர் 10, 1989) அல்லது திரைப்படங்களில் **சஞ்சனா கல்ரானி** , இந்தியத் திரைப்பட நடிகை ஆவார். *[[ஒரு காதல் செய்வீர்]]* (2006) திரைப்படத்தின் வாயிலாக தமிழ்த் திரைப்படங்களில் நடிகையாக அறிமுகமானார். *கன்ட கென்டதி* என்ற கன்னடத் திரைப்படத்தின் வாயிலாக கன்னடத் திரைப்படங்களில் அறிமுகமானார். பூரி ஜெகன்நாத் இயக்கிய *புஜ்ஜிகடு* தெலுங்குத் திரைப்படத்தில் துணைக் கதாபாத்திரத்தில் நடித்ததன் மூலமாக பல்வேறு புதிய திரைப்படங்களில் நடிப்பதற்கான வாய்ப்பினைப் பெற்றார்.

## வாழ்க்கைக் குறிப்பு
### ஆரம்பகால வாழ்க்கை
சிந்தி சமூகத்தைச் சார்ந்த சஞ்சனா பெங்களூருவில் வளர்ந்தார். டார்லிங், யாகாவாராயினும் நா காக்க, கோ 2 திரைப்படங்களில் நடித்த நிக்கி கல்ரானி, இவரது தங்கையாவார். இவர் பன்னிரெண்டாம் வகுப்பு படிக்கும்போது நடிப்பதற்கான வாய்ப்பினைப் பெற்றார். தொடர்ந்து வந்த வாய்ப்புகளை பகுதி நேரமாக பயன்படுத்திக் கொண்டு படிப்பினை தொடர்ந்தார். இவர் சுமார் 60க்கும் அதிகமான தொலைக்காட்சி விளம்பரங்களில் தோன்றியுள்ளார். இவற்றுள் ஜான் ஆபிரகாம் உடன் நடித்த *பாஸ்ட் டிராக்* விளம்பரப்படம் அமைந்தது.

### திரை வாழ்க்கை

## நடித்த திரைப்படங்கள்

## பெற்ற விருதுகள்
* சிறந்த எதிர்மறை நாயகி - பெங்களூர் டைம்ஸ் விருதுகள் (*மாதே பன்னி பிரீத்சனா* திரைப்படத்திற்காக).

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:1989 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
அரசினர் மகளிர் கலைக் கல்லூரி, இராமநாதபுரம்

**அரசு மகளிர் கலைக் கல்லூரி, இராமநாதபுரம்** (Government College for Women) என்பது இந்தியாவின் தமிழ்நாட்டில் இராமநாதபுரம் மாவட்டத்தில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1995ஆம் ஆண்டில் தொடங்கப்பட்டது. தற்போது காரைக்குடி அழகப்பா பல்கலைக்கழகத்தின் இணைவு பெற்ற கல்லூரியாக செயற்பட்டு வருகிறது. இக்கல்லூரி பெங்களூரில் உள்ள தேசிய மதிப்பீடு மற்றும் தரச்சான்று அவையின் தரச்சான்று பெற்ற கல்லூரி ஆகும். இக்கல்லூரி மொத்தமாக 3.75 ஏக்கர் பரப்பளவைக் கொண்டு செயற்பட்டு வருகிறது. முனைவர் க. கீதா தற்போது இக்கல்லூரியின் முதல்வராக உள்ளார்.

## வழங்கும் படிப்புகள்
இக்கல்லூரியில் பின்வரும் படிப்புகள் வழங்கப்படுகின்றன.
### முதுநிலை படிப்புகள்
* கணினி அறிவியல் 
* கணிதம்

### இளநிலைப் படிப்புகள்
* தமிழ் 
* வேதியியல் 
* வணிகவியல்
* மின்னணுவியல் 
* கணிதம்
* கணினி அறிவியல் 
* இளங்கலை

## இதனையும் காண்க
* இராமநாதபுரம் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்

பகுப்பு:இராமநாதபுரம் மாவட்டத்திலுள்ள அரசினர் கலைக் கல்லூரிகள்
பகுப்பு:அழகப்பா பல்கலைக்கழக இணைவுக்கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
சர்தார் பட்டேல் சாலை, சென்னை

**சர்தார் பட்டேல் சாலை** சென்னையின் அடையாறுக்கும் கிண்டி வழியாக  அண்ணா சாலைக்கும் இடையே உள்ள  முதன்மைச் சாலையாகும்.  கிழக்கு மேற்காக செல்லும் இச்சாலையின் நீளம்  ஆகும். கிழக்கு முனையில் இது வடக்குப்புறமாகத் திரும்பி  அடையாறு ஆற்றைக் கடந்து இராசா அண்ணாமலைபுரத்தை எட்டுகின்றது. 

மேற்கில் கிண்டி தொடருந்து நிலையத்திற்கும் சின்னமலை சந்திப்பிற்கும் இடையேயான  அசோக் லேலண்ட் நிறுவனத் தலைமையகச் சந்திப்பில் அலெக்சாண்டர் சதுக்கமருகே துவங்குகின்றது. இச்சாலையில்  ஆளுநர் வசிக்கும் இராசபவன் அமைந்துள்ளது.  தவிரவும் முதன்மை கல்விக்கூடங்களான இந்திய தொழில்நுட்பக் கழகம் சென்னை,  அண்ணா பல்கலைக்கழகம் போன்றவையும் இச்சாலையில் உள்ளன.  கிண்டி தேசியப் பூங்கா, கிண்டி பாம்புப் பூங்கா, காந்தி மண்டபம், புற்றுநோய் ஆய்வுக்கழகம், மத்திய தோல் ஆராய்ச்சி நிறுவனம், மத்திய கைலாசு கோவில் ஆகியன இச்சாலையில் அமைந்துள்ளன. மத்திய கைலாசத்துச்  சந்திப்பில் ராஜீவ் காந்தி சாலை துவங்குகின்றது. இந்தச் சந்திப்பில் சென்னை கடற்கரை - வேளச்சேரி இடையேயான பறக்கும் தொடருந்துத் தடத்தின் கசுத்தூரிபாய் நகர் தொடருந்து நிலையம் அமைந்துள்ளது.  
தற்போது 24 மீ அகலமுள்ள இச்சாலையை 30.5மீ அகலமுள்ளதாக்க சென்னை மாநகராட்சி திட்டமிட்டு 2014இல் பணியைத் தொடங்கியது.
## மேற்சான்றுகள்

பகுப்பு:சென்னை சாலைகள்
செனடாப் சாலை

**செனடாப் சாலை** (*Cenotaph Road*) சென்னையின் தேனாம்பேட்டையிலுள்ள முதன்மையானச் சாலைகளில் ஒன்றாகும். இச்சாலை அண்ணா சாலையை டர்ன்சு புல் சந்திப்புடன் இணைக்கின்றது. இச்சாலையின் துவக்கத்தில் ஐசிஐசிஐ வங்கியின் முக்கியக் கிளை உள்ளது. தமிழ்நாடு பெட்ரோபிராடக்சு நிறுவனத் தலைமையகம் (டிபிஎல் மாளிகை), சாசுக்கென் தொடர்பியல் தொழில்நுட்பம், எர்னசுட்டு & யங், உருசிய வணிகத்தூதரகம் ஆகியன இச்சாலையில் அமைந்துள்ள முதன்மை நிறுவனங்களாகும். கபே காபி டேயின் கிளை ஒன்றும் இங்குள்ளது. கட்டுமானத்துறையில் சென்னையின் முன்னணி நிறுவனமாக விளங்கும் அரிகந்த் நிறுவனத்தின் தலைமையகம் இச்சாலையில்தான் அமைந்துள்ளது. 

செனடாப் சாலையில் முதல், இரண்டாம் தெருக்கள், முதல், இரண்டாம் சந்துகள் மற்றும் சித்தரஞ்சன் சாலை எனப் பெயரிடப்பட்டுள்ள சாலைகளும் அடங்கும். தமிழ்த் திரைப்பட நடிகை திரிசா இரண்டாவது தெருவில் வசிக்கிறார்; யுனைட்டெடு புரூவரீசு தலைவர் விஜய் மல்லையா இரண்டாம் சந்தில் வசிக்கிறார். அரசியல் தலைவர் மு. க. ஸ்டாலின் சித்தரஞ்சன் தெருவில் வசிக்கின்றார். தவிரவும் முன்னணி இதயநோய் மருத்துவர் மரு.கே. பி. சம்சுதீன் முதல் சந்தில் வசிக்கின்றார். கர்நாடக இசைப் பாடகி சுதா ரகுநாதன் இச்சாலையில்தான் வசிக்கின்றார். 

பகுப்பு:சென்னை சாலைகள்
நுங்கம்பாக்கம் நெடுஞ்சாலை

**நுங்கம்பாக்கம் நெடுஞ்சாலை** (அலுவல்முறையாக  **உத்தமர் காந்தி சாலை** அல்லது **எம். ஜி. சாலை**) என்பது  சென்னையின் மையப்பகுதியில் எழும்பூர் - நுங்கம்பாக்கம் கோட்டத்தில் அமைந்துள்ள முதன்மைச் சாலையாகும். இது மிகவும் வணிகமயமான மற்றும் நெருக்கடிமிக்கச் சாலையாகும்.

## வரலாறு
19ஆவது நூற்றாண்டிற்கு முன்னதாக  நுங்கம்பாக்கம் சிற்றூர் வேளாண்நிலமாக இருந்தது. 1798இல் மன்றோ பாலத்திலிருந்து நுங்கம்பாக்கம் சிற்றூருக்கு ஒற்றையடிப்பாதை மட்டுமே இருந்தது. 1816இல் இந்த மண்தடம் விரிவாக்கப்பட்டு  நுங்கம்பாக்கம் சாலையாக இடப்பட்டது.  

## பண்புக்கூறுகள்
நெருக்கடிமிக்க இச்சாலையில் பல அலுவலகங்களும் நிறுவனங்களும் உயர்தர வணிக வளாகங்களும் அமைந்துள்ளன.  இந்திய பட்டயக் கணக்காளர்கள் சங்கத்தின் தென்னிந்திய மண்டல மன்றம்,  ஆயக்கார் பவன், மத்திய ஆயத்தீர்வை மற்றும்  சுங்க அலுவலகங்கள், ஐசிஐசிஐ வங்கி,  ஏபிஎன் அம்ரோ வங்கி, யெசு வங்கி, சீமென்சு அலுவலகம், தி பார்க் தங்குவிடுதி, டாஜ் கோரமண்டல் ஐந்து நட்சத்திர தங்குவிடுதி ஆகியனவும் அமைந்துள்ளன.  இசுபணி மையம் எனப்படும் அங்காடி வளாகமும் இச்சாலையில் உள்ளது.  

இச்சாலையின் ஒருபுறத்தில் வில்லேஜ் சாலையும்  மறுமுனையில் அண்ணா சாலையின் அண்ணா மேம்பாலமும் உள்ளது. அண்ணாசாலையைக் கடந்த இச்சாலையின் நீட்சி  மெரீனா கடற்கரை நோக்கிச் செல்கின்றது; ஆனால் செமினி வட்டத்தை கடந்து இது கதீட்ரல் சாலை எனப்படுகின்றது. உத்தமர் காந்தி சாலை, அண்ணாசாலை, கதீட்ரல் சாலை சந்திப்பு *ஜெமினி சர்க்கிள்* எனப்படுகின்றது. இந்த வட்டத்தின் வடகிழக்கில் அமெரிக்க துணைத் தூதரகம் அமைந்துள்ளது.

பகுப்பு:சென்னை சாலைகள்
கார அளவீட்டுமானி

**கார அளவீட்டுமானி** (ஆங்கிலத்தில்: pH meter) திரவங்களின் கார/அமில அளவை மின்னழுத்தவேறுபாட்டின் மூலம் அளவீடும் சாதனம் ஆகும், அதாவது நீர்க்கரைசல்களிலுள்ள ஹைட்ரஜன் அயனிகளின் செயல்பாடு அல்லது செறிவை அளவீடுகிறது.  இது பொதுவாக கண்ணாடி மின்முனை, கலோமல் தரவு மின்முனை அல்லது இரண்டு மின்முனைகளின் கலவையாக இருக்கும். இது பொதுவாக திரவங்களின் கார அளவை(pH) அளவீடும், இருப்பினும் சிறப்பு சோதனைக்கோல்(Probe) அரை-திடப் பொருளிலுள்ள கார அளவை அளவீடப் பயன்படுகிறது.

அடிப்படை மின்னழுத்தமானி கார/அமில மீட்டர் வெறுமனே இரண்டு மின்முனையங்களுக்கிடையேயுள்ள மின்னழுத்த வேறுபாட்டை அளவிட்டு அதற்கு தகுந்த pH மதிப்புகளாக மாற்றப்பட்டு திரையில் காட்டப்படுகிறது. இது பொதுவாக மின்துகள் மிகைப்பி, இரண்டு மின்முனைகளையோ அல்லது இரண்டின் கலவையான மின்முனைகளையோ மற்றும் pH மதிப்புகளை காட்டும் திரையைக் கொண்டிருக்கும். இதில் பொதுவாக மின்முனைகள் முக்கியத்துவம் வாய்ந்தது. இது கண்ணாடியால் உருவாக்கப்பட்டிருக்கும், அடிப்புறத்தில் ஓர் உணரி மற்றும் மின்விளக்குகளைக் கொண்டிருக்கும்.

## பயன்பாடு
* கார/அமில அளவிட்டு மானியானது வேதியியல் பரிசோதனைச் சாலைகளில் அதிகம் பயன்படுத்தப்படுகின்றது.
* விவசாய நிலங்களின் மண்ணின் தரம்; நீர்வழங்கல் அமைப்புகள் மற்றும் நீச்சல் குளங்களில் நீரின் தரத்தை பரிசோதனை செய்யவும் பயன்படுகிறது.
* சுகாதார அமைப்புகளில் நோயாளிகளுக்கு வழங்கப்படும் கிருமிநாசினிகள் பாதுகாப்பானதா என பரிசோதிக்க உதவுகிறது.

## சான்றுகள்

பகுப்பு:அளவிடும் கருவிகள்
பகுப்பு:மின்வேதியியல்
பீட்டர்ஸ் ரோடு, சென்னை

**பீட்டர்ஸ் சாலை ** (*Peters Road*)  சென்னையின் அண்ணா சாலையிலிருந்து பிரியும் முதன்மையான சாலைகளில் ஒன்றாகும்.  அண்ணா மேம்பாலம் கடந்து ஆயிரம்விளக்கு மசூதியை அடைவதற்கு முன்பாக இச்சாலை துவங்குகின்றது.

சென்னையின் முதல் பல்திரை வளாகமான  சத்யம் திரையரங்குகள் இச்சாலையின் புறத்தே அமைந்துள்ளது. இச்சாலையில் உள்ள  சரவண பவன் உணவகம் புகழ் பெற்றதாகும். இந்த உணவகத்தைத் தொட்டு துவங்கும் கான்ரன் இசுமித் சாலையில் டிஏவி கோபாலபுரம் பள்ளி இயங்குகின்றது.  இச்சாலையின் இராயப்பேட்டைப் பகுதியில் ஆற்காடு இளவரசரின் அமீர் மகால், புதுக்கல்லூரி ஆகியன அமைந்துள்ளன. இராயப்பேட்டை பொதுமருத்துவமனை இச்சாலையும் இராயப்பேட்டை நெடுஞ்சாலையும் சந்திக்கின்ற சந்திப்பில் உள்ளது.

## மேற்சான்றுகள்

பகுப்பு:சென்னை சாலைகள்
பகுப்பு:தமிழ்நாட்டின் சாலைகள்
ஓட்டேரி நீரோடை

**ஓட்டேரி நீரோடை** () என்பது வடசென்னையுள் ஓடும் கிழக்கு-மேற்கு நீரோடையாகும். இது முள்ளம் கிராமத்தில் தொடங்கி புரசைவாக்கம் வழியாகச் சென்று, பேசின் பாலத்திலுள்ள பக்கிங்காம் கால்வாயில் சேருமுன் பக்கிங்காம் மற்றும் கர்நாடக மில்சை கடக்கிறது.

12&nbsp;கிலோ மீட்டர் நீளமுடைய இந்த நீரோடை 38.40 சதுர கிலோமீட்டர் பரப்பளவைக்கொண்ட நீர்ப்பிடிப்பு பகுதியைக் கொண்டுள்ளது. இது வடசென்னையின் முக்கிய மழைநீர் வடிகாலாகும்.

## மேற்கோள்கள்

﻿

பகுப்பு:சென்னை
பகுப்பு:சென்னையின் புவியியல்
நைட்ரமைடு

**நைட்ரமைடு** *(Nitramide)* என்பது H2NNO2 என்ற மூலக்கூறு வாய்ப்பாடு கொண்ட ஒரு கரிம வேதியியல் சேர்மமாகும்.  நைட்ரமைடுகளின் கரிம வேதியியல் வழிபொருட்கள் நைட்ரோ அமீன்கள் எனப்படுகின்றன. இவை பரவலாக வெடிபொருட்களாகப் பயன்படுத்தப்படுகின்றன. உதாரணமாக, ஆங்கிலத்தில் ஆர்.டி.எக்சு எனப்படும் ஆய்வுத் துறை வெடிபொருள் மற்றும் எச்.எம்.எக்சு எனப்படும் ஆக்டோசன் உள்ளிட்ட வெடிபொருள்கள். 

## கட்டமைப்பு
வாயு நிலையில் நைட்ரமைடு மூலக்கூறானது தளமில்லா அமைப்பை கொண்டிருக்கிறதஆனால் படிகநிலையில் தள அமைப்பைப் பெற்றுள்ளது.

## தயாரிப்பு
பொட்டாசியம் நைட்ரோகார்பமைடை நீராற்பகுப்பு செய்து நைட்ரமைடு தயாரிக்கும் முறை தையீல் மற்றும் லாக்மான் அசல் தொகுப்பு முறை எனப்படுகிறது:
:K2(O2NNCO2) + 2H2SO4 → O2NNH2 + CO2 + 2KHSO4

நைட்ரோகார்பமிக் அமிலத்தை நீராற்பகுப்பு செய்யும் மாற்றுத் தயாரிப்பு வழிமுறைகளும் அறியப்பட்டுள்ளன.
:O2NNHCO2H → O2NNH2 + CO2

சோடியம் சல்பமேட்டுடன் நைட்ரிக் அமிலத்தைச் சேர்த்து நைட்ரமைடு தயாரிக்கும் முறை:
:Na(SO3NH2) + HNO3 → O2NNH2 + NaHSO4

இருநைட்ரசன் ஐந்தாக்சைடுடன் இரண்டு சமப்பங்கு அமோனியா சேர்த்து நைட்ரமைடு தயாரிக்கும் முறை போன்ரவை இதர முறைகளாகும்.
:N2O5 + 2NH3 → O2NNH2 + NH4NO3

## மேற்கோள்கள்

பகுப்பு:நைட்ரோ அமீன்கள்
நைட்ரசோனியம் நான்குபுளோரோ போரேட்டு

நைட்ரசோனியம் நான்குபுளோரோ போரேட்டு (Nitrosonium tetrafluoroborate) என்பது NOBF4 என்ற வேதி வாய்ப்பாடு கொண்ட வேதிச் சேர்மம் ஆகும். இச்சேர்மம் நைட்ரோசில் நான்கு புளோரோ போரேட்டு என்றும் நைட்ரசோனியம் டெட்ராபுளோரோபோரேட்டு என்றும் அழைக்கப்படுகிறது. கரிம வேதியியல் தொகுப்பு வினைகளில் இந்நிறமற்ற திண்மம் நைட்ரசோயேற்ற முகவராகப் பயன்படுத்தப்படுகிறது..

புளோரோ போரிக் அமிலத்தினுடைய நைட்ரசோனியம் உப்பு , நைட் ரசோனியம் நான்குபுளோரோ போரேட்டு ஆகும். இச்சேர்மத்தில் நைட்ரசோனியம் நேர்மின் அயனி,[NO]+ மற்றும் நான்குபுளோரோ போரேட்டு எதிர்மின் அயனியும், [BF4]− −சேர்ந்துள்ளன.

## வினைகள்

[MII(CH3CN)*x*][BF4]2  கட்டமைப்பில் அமைந்த உலோக உப்புகள் தயாரிக்க நைட்ரசோனியம் நான்குபுளோரோ போரேட்டு பயன்படுத்தப்படுகிறது. ( இங்கு M = Cr, Mn, Fe, Co, Ni, Cu ஆகிய தனிமங்கள் ஆகும்) நைட்ரசோனியம் நேர்மின் அயனி இங்கு ஆக்சிசனேற்றியாகச் செயல்படுகிறது மற்றும் இதுவே நைட்ரிக் ஆக்சைடு வாயுவாக ஒடுக்கமடைகிறது.:

: M + NOBF4 + *x*CH3CN &rarr; [M(CH3CN)*x*](BF4)2 + NO

பெர்ரோசீனுடன் வினை நிகழுமெனில் பெர்ரோசீனியம் நான்குபுளோரோ போரேட்டு உருவாகிறத

## மேற்கோள்கள்

பகுப்பு:டெட்ராபுளோரோபோரேட்டுகள்
பகுப்பு:நைட்ரோசில் சேர்மங்கள்
நைட்ரசோனியம் ஆக்டாபுளோரோசெனேட்டு(VI)

**நைட்ரசோனியம் ஆக்டாபுளோரோசெனேட்டு (VI)** *(Nitrosonium octafluoroxenate(VI))* என்பது  வேதி வாய்ப்பாடு கொண்ட ஒரு கனிம வேதியியல் சேர்மமாகும். செனானுடன் நைட்ரசன், ஆக்சிசன் மற்றும் புளோரின் ஆகிய தனிமங்கள் வினைபுரிந்து இச்சேர்மம் தோன்றுகிறது. நைட்ரசோனியம் நேர்மின் அயனிகள்,(NO+) மற்றும் ஆக்டாபுளோரோசெனேட்டு (VI) எதிர்மின் அயனிகள், (XeF2−8) நன்றாக பிரிக்கப்பட்டதொரு அயனச்சேர்மமாக நைட்ரசோனியம் ஆக்டாபுளோரோசெனேட்டு (VI)  விளங்குகிறது. ஆக்டாபுளோரோசெனேட்டு (VI) அயனி சதுரயெதிர் பட்டக மூலக்கூற்று வடிவியல் அமைப்பைக் கொண்டுள்ளது. இவ்வடிவில் உள்ள Xe-F பிணைப்புகளின் பிணைப்பு நீளங்கள் 1.971 Å, 1.946 Å, 1.958 Å, 2.052 Å, மற்றும் 2.099 ஆகும

## தயாரிப்பு
செனான் அறுபுளோரைடுடன்(XeF6) நைட்ரோசில் புளோரைடுடன் (NOF) சேர்த்து வினைபுரியச் செய்யும் தொகுப்பு முறையில் நைட்ரசோனியம் ஆக்டாபுளோரோசெனேட்டு தயாரிக்கப்படுகிறத:

: + 2 NOF &rarr; 
ஆக்டாபுளோரோசெனேட்டு அயனிகளை பகுதிப்பொருளாகக் கொண்டுள்ள மற்ற சேர்மங்கள் கார உலோக உப்புகளையும் உள்ளடக்கியுள்ளன. இவற்றில் Cs2XeF8 மற்றும் Rb2XeF8 ஆகியனவும் உள்ளடங்கும். இவை 400 °செ வெப்பநிலை வரையிலும் 
நிலைப்புத் தன்மையுடன் காணப்படுகின்றன. 

## மேற்கோள்கள்

பகுப்பு:செனான்(VI) சேர்மங்கள்
பகுப்பு:அருமன் வாயு சேர்மங்கள்
பகுப்பு:புளோரோ அணைவுச் சேர்மங்கள்
நைட்ரோனியம் நான்குபுளோரோபோரேட்டு

**நைட்ரோனியம் நான்குபுளோரோபோரேட்டு** *(Nitronium tetrafluoroborate)* என்பது NO2BF4. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் நைட்ரோனியம் நேர்மின் அயனி மற்றும் நான்கு புளோரோ போரேட்டு எதிர்மின் அயனி ஆகிய இரண்டும் சேர்ந்து உருவாகும் உப்பாகும். நிறமற்ற படிகத் திண்மமான இச்சேர்மம் தண்ணீருடன் வினைபுரிந்து அரிக்கும் தன்மையுடைய HF மற்றும் HNO3. அமிலங்களை உருவாக்குகிறது. அதனால் இதைப் பய்ன்படுத்தும் போது தண்ணீர் இல்லாத சூழலில் எச்சரிக்கையுடன் பயன்படுத்துவது அவசியமாகும். கரிமக் கரைப்பான்களில் கரைந்து இது அடர்த்தி குறைவான கரைசலைக் கொடுக்கிறது. நைட்ரோனியம் டெட்ராபுளோரோபோரேட்டு என்றும் இதை அழைப்பார்கள்

## தயாரிப்பு

நீரற்ற ஐதரசன் புளோரைடுடன் போரான் முப்புளோரைடைச் சேர்ந்த கலவையை நைட்ரிக் அமிலம் அல்லது நைட்ரசன் ஐந்தாக்சைடு கலந்த நைட்ரோமீத்தேன் கரைசலுடன் சேர்க்கும் போது நைட்ரோனியம் நான்குபுளோரோபோரேட்டு உருவாகிறத

## பயன்கள்
நைட்ரோனியம் நான்குபுளோரோபோரேட்டு நைட்ரோயேற்ற முகவராகச் செயல்படுகிறது.

## மேற்கோள்கள்

பகுப்பு:டெட்ராபுளோரோபோரேட்டுகள்
பகுப்பு:நைட்ரோனியம் சேர்மங்கள்
அசிடாம்ஃபெனிகால்

**அசிடாம்ஃபெனிகால்** *(Azidamfenicol)* என்பது ஓர் ஆம்பீனிகால் எதிர் உயிரி ஆகும். இதனுடைய விவரக் குறிப்புகள் குளோரம்பீனிகாலின் விவரக் குறிப்புகளை ஒத்திருக்கிறது. கண்சொட்டு மருந்து மற்றும் எளிதில் பாதிக்கக்கூடிய பாக்டீரியத் தொற்றுகளுக்கு மேற்பூச்சுக் களிம்பாகவும் இம்மருந்துப் பொருள் மேற்பரப்பு மருந்தாகப் பயன்படுத்தப்படுகிறத
## மேற்கோள்கள்

பகுப்பு:நைட்ரோபென்சீன்கள்
பகுப்பு:ஆம்பீனிகால்கள்
பகுப்பு:டையால்கள்
பகுப்பு:பீனைமெத்திலமீன்கள்
பகுப்பு:அசிட்டமைடுகள்
பகுப்பு:அசைடுகள்
பகுப்பு:நுண்ணுயிர் எதிர்ப்பிகள்
தெபோரா ஜின்

**தெபோரா எஸ். ஜின் (Deborah S. Jin)** (பிறப்பு நவம்பர் 15, 1968) ஓர் இயற்பியலாளர். தேசியச் செந்தரங்கள், தொழில்நுட்ப நிறுவனம் (NIST) யின் ஆய்வு உறுப்பினர்;   கொலராடோ பல்கலைக்கழகத்தின் இயற்பியல் துறையின் கூடுதல் பேராசிரியர்; கொலராடோ பல்கலைக்கழகத்தில் உள்ள . NIST யின்  இணை ஆய்வகமான JILAவின் ஆய்வு உறுப்பினர்.
முனைவர் ஜின் குழு 2003இல்  முதன்முதலாக ஃபெர்மி செறிமத்தைக் கண்டுபிடித்தது.

இவர்  தேசிய அறிவியல் கல்விக்கழகத்தின் ஆய்வு உறுப்பினர்;மேலும்  அமெரிக்க கலை, அறிவியல் கல்விக்கழகத்தின் ஆய்வு உறுப்பினரும் ஆவார்..

ஜின் 1990இல் தன் இளவல் பட்டத்தைப்  பிரின்சுடன் பல்கலைக்கழகத்தில் பெற்றார். இவர் இயற்பியலில் முனைவர் பட்ட்த்தைச் சிகாகோ பல்கலைக்கழகத்தில் 1995இல் பெற்றார்.

## விருதுகள்

ஜின் பல மதிப்பு மிக்க விருதுகளைப் பெற்றுள்ளார்:

* மெக் ஆர்த்தர் அறக்கட்டளையின் ஆய்வுதவி "நுண்மதியாளர் நல்கை"  2003 இல் பெற்றுள்ளார்.
* *[[Scientific American]] இதழின்* 2004அம் ஆண்டிற்கான "ஆண்டின் ஆய்வு தலைவர்"  விருது.
* ஃபிராங்ளின் நிறுவனம் தரும் 2008க்கான ஃபிராங்ளின் நிறுவன விருதுகள்  கீழ் இயற்பியலுக்கான பெஞ்சமின் ஃபிராங்ளின் பதக்கம்.
* வட அமெரிக்காவுக்கான UNESCOவின் லோரியல் அறிவியற் பெண்மணி விருதை (அவரது ஃபெர்மி செறிமக் கண்டுபிடிப்புக்காக வழங்கப்பட்டது)  2013இல் பெற்றார்.
* இயற்பியல் நிறுவனத்தின் அய்சக் நியூட்டன் பதக்கம் 
* இயற்பியலுக்கான கோம்சுட்டோக் பரிசு 2014.

## மேற்கோள்கள்

## வெளி இணைப்புகள்

* Jin's CV at University of Colorado 
* Jin group home page. 

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:அமெரிக்க இயற்பியலாளர்கள்
பகுப்பு:பெண் இயற்பியலாளர்கள்
பகுப்பு:2016 இறப்புகள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
கோயம்பேடு சந்திப்பு

**கோயம்பேடு சுற்றுச்சந்தி** என அழைக்கப்படும் **கோயம்பேடு சந்திப்பு** () என்பது சென்னை, தமிழ்நாடு மாநிலம், இந்தியாவிலுள்ள முக்கியமான சாலைச் சந்திப்பு ஆகும். இது சென்னை புறநகர் பேருந்து நிலையத்திற்கு வடக்கில் அமைந்துள்ளது. இது தேசிய நெடுஞ்சாலை வளர்ச்சி திட்டத்தால் எடுத்துவரும் தங்க நாற்கரச் சாலைத் திட்டத்தின் பகுதியாகும்.

பகுப்பு:சென்னை சந்திப்புகள்
பகுப்பு:சென்னை சாலைகள்
பகுப்பு:சாலைப் போக்குவரத்து
பகுப்பு:சென்னையின் பாலங்களும் மேம்பாலங்களும்
ஆம்பீனிகால்

**ஆம்பீனிகால்கள்** *(Amphenicols)* என்பவை பீனைல்புரொபனாயிடு கட்டமைப்பில் உள்ள ஒரு வகையான எதிர் உயிரிகளாகும். பாக்டீரியாவின் 50S ரைபோசோம் துணையலகின் மீது ஊக்கிப்புரதம் பெப்டைடில் மாற்றுநொதியை தடைசெய்து இவை செயலாற்றுகின்றன..

குளோரம்பீனிகால், தையாம்பீனிகால், அசிடாம்ஃபெனிகால் மற்றும் புளோரோஃபெனிகால் முதலியன ஆம்பீனிகால்களுக்கு உதாரணங்களாகும். இவற்றுள் முதலாவது சேர்மமாகக் கருதப்படுவது குளோரம்பீனிகால் ஆகும். முதன்முதலில் 1949 ஆம் ஆண்டு இயற்கைப் பொருளாக குளோரம்பீனிகால் கண்டறியப்பட்டது. ஆனால் தற்பொழுது அனைத்து ஆம்பீனிகால்களும் செயற்கையாக வேதியியல் தொகுப்பு முறைகளில் தயாரிக்கப்படுகின்றன.
## மேற்கோள்கள்
நாய் அளிஞ்சி

**நாய் அளிஞ்சி** (Casearia tomentosa) என்பது சிறிய தாவர இனத்தைச்சேர்ந்த பூக்கும் தாவரம் ஆகும். தேன் தாவரங்களின் பட்டியலில் இந்த தாவரம் உள்ளது. பொதுவாக பஞ்சகால தாவரங்களின் வரிசையில் இது உள்ளது.

## மேற்கோள்

பகுப்பு:பூக்கும் தாவரங்கள்
பாடி சந்திப்பு

**பாடி லூகஸ் சந்திப்பு** (Padi Lucas Junction) என்பது சென்னையில் NH 205 (மட்ராஸ்-திருவல்லூர் நெடுஞ்சாலை) மற்றும் மாநில நெடுஞ்சாலை 2ஐயும் இணைக்கும் நெடுஞ்சாலை ஆகும். இது சென்னையிலுள்ள முக்கிய சந்திப்புக்களில் ஒன்றாகும். பாடி சந்திப்பு கோயம்பேடு சந்திப்புக்கு வடக்காக அண்ணா நகரில் அமைந்துள்ளது. இது  1,300 மில்லியன் செலவில் கட்டப்பட்டு, 20 பெப்ரவரி 2009 அன்று போக்குவரத்திற்காக திறந்துவைக்கப்பட்டது..

## மேற்கோள்கள்

பகுப்பு:சென்னை சந்திப்புகள்
பகுப்பு:சென்னை சாலைகள்
பகுப்பு:சாலைப் போக்குவரத்து
ஐந்திலைக்கீரை

**ஐந்திலைக்கீரை**  (தாவர வகைப்பாடு : *Cayratia auriculata*, (Cayratia )என்பது ஆவாரை செடி இனத்தைப்போன்ற ஒரு பூக்கும் தாவரம் ஆகும். இத்தாவரம் மருத்துவ குணம் கொண்டதாகும். இதன் இலை மருந்துப்பொருளாக பயன்படுகிறது.

## மேற்கோள்

பகுப்பு:பூக்கும் தாவரங்கள்
பகுப்பு:கீரைகள்
இயக்கச்சி

**இயக்கச்சி** இலங்கையின் வடக்கு மாகாணத்தில் உள்ள கிளிநொச்சி மாவட்டத்தின் மிகத்தொன்மை வாய்ந்த ஊராகும். யாழ்ப்பாணக்குடாநாட்டின் கிழக்கே ஆனையிறவு நீரேரிக்கு அண்மையாக உள்ள நிலப்பகுதியில் அமைந்துள்ளது.

## அமைவிடம்
பச்சிலைப்பள்ளி பிரதேச செயலர் பிரிவில் அமைந்திருக்கும் புராதனமான பேரூர். இந்தப் பேரூரில் இயக்கச்சி, கோவில்வயல், முகாவில், மாசார், தருமக்கேணி என ஐந்து கிராம அலுவலர் பிரிவுகள் உண்டு. இயக்கச்சியின் கிராம அலுவர் பிரிவு எண் KN/79.

ஏ9 என்ற யாழ்ப்பாணம் - கண்டி வீதி இயக்கச்சியை ஊடறுத்துச் செல்கிறது. இந்த வீதியின் முக்கிய திருப்பம் அமைந்துள்ள இடமே இயக்கச்சிச் சந்தியாகும். இந்தச் சந்தியிலிருந்து கிழக்கு நோக்கிச் செல்லும் சாலையில் 16 கிலோ மீற்றர் தொலைவில் பிரசித்திபெற்ற சுண்டிக்குளம் கடற்கரை உள்ளது. இங்கே சுற்றுலாப்பயணிகளுக்கான Natural Park என்ற உல்லாச விடுதியும் வலசைப் பறவைகளி்ன் சரணாலயமும் உண்டு. வடக்கே வீரக்களி ஆறும் வடமராட்சி கிழக்கு பிரதேச செயலர் பிரிவும் வங்கக் கடலும் உள்ளன. தெற்கே ஆனையிறவு உப்பளமும் கடல் நீரேரியும் உள்ளன. மேற்கே பளை நகரம் உள்ளது.

## வரலாறு
இலங்கையின் தொல்குடியிருப்புகளில் ஒன்று இயக்கச்சி எனவும் இயக்கர் குலத்தினர் இங்கே வாழ்ந்திருப்பதாகவும் வரலாற்றாசிரியர்கள் குறிப்பிட்டுள்ளனர். இதனாற்றான் இயக்கச்சி எனப் பெயர் விளங்கியதாகவும் அவர்கள் குறிப்பிடுகின்றனர். மிகப் பிரசித்தி பெற்ற நீர்க்கிணறுகள் இங்கே உண்டு. தொன்மையான நீர்க்கிணறுகள் மரத்தினாலும் முருகைக்கற்களாலும் உருவாக்கப்பட்டவை. இப்பொழுதும் இங்கிருந்து அயற்பிரதேசங்களுக்கான நீர் விநியோகம் நடைபெற்று வருகிறது.

இயக்கச்சி பொருளாதார ரீதியாகவும் படைத்துறை நிலையிலும் கேந்திர முக்கியத்துவம் வாய்ந்த ஒரு பிரதேசமாக இருந்துள்ளது. ஒல்லாந்தரால் கட்டப்பட்ட pyl என்ற கற்கோட்டை இங்கே இருந்தது. இப்பொழுது சிதைவடைந்த கோட்டையின் எச்சங்கள் அந்தப் பகுதியில் மிஞ்சிக் காணப்படுகின்றன. இந்தக் கோட்டையிலிருந்து வடக்காக மூன்று கிலோ மீற்றர் தொலைவில் வெற்றிலைக்கேணி Basurta கோட்டையும் தெற்கே ஒரு கிலோ மீற்றர் தொலைவில் ஆனையிறவு Basculla கோட்டையும் உள்ளன. விடுதலைப்புலிகளுக்கும் இலங்கைப் படையினருக்குமிடையிலான போரில் இந்தக் கோட்டைகள் 1991 மற்றும் 2000 ஆண்டுக் காலப்பகுதியில் முற்றாக அழிந்து விட்டன. இப்பொழுது வெற்றிலைக்கேணியில் வெளிச்ச வீடு மட்டும் மிஞ்சியுள்ளது.

விடுதலைப் புலிகளால் ஆனையிறவுத்தளம் முற்றுகையிடப்பட்டபோது இயக்கச்சியையே பிரதான தளமாகப் பயன்படுத்தப்பட்டது. இதனால் போரின் கூடுதலான அழிவுகளைச் சந்தித்த பிரதேசமாகியது.

## ஆலயங்கள்
மண்டலாய்ப்பிள்ளையார் கோயில், மல்வில் கிருஷ்ணன் கோயில், இயக்கச்சி கண்ணகை அம்மன்கோயில், சின்னமண்டலாய்ப் பிள்ளையார் கோயில், பறையன்குளம் பிள்ளையார் கோயில் என்பன இயக்கச்சியில் உள்ள தொன்மையான ஆலயங்களாகும். 400 ஆண்டுகளுக்கு முன் பெரிய வல்லியக்கன் கோயில் இயக்கச்சியில் இருந்ததாகவும் அது பின்னர் மல்வில் கிருஷ்ணன் கோயிலாக மருவியுள்ளதாகவும் வரலாற்றாசிரியர் பொ. இரகுபதி குறிப்பிட்டிருக்கிறார்.

கிழக்கே சுண்டிக்குளம் வீதியில் புல்லாவெளி அந்தோனியார் என்ற ஒல்லாந்தர் காலத்துத் தேவாலயம் உள்ளது. மிகப் பிரசித்து பெற்ற தேவாலயம் இதுவாகும்.

## கலைகள்
நாட்டுப்புறக்கலைகள் பாரம்பரியமாகவும் மரபு ரீதியாகவும் கொண்டாடப்பட்டு வருகின்றன. மரபுரீதியான கூத்தாட்டமும் பாட்டும் ஆண்டுதோறும் ஆடப்பட்டு வருகிறது.

பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
பண்ணைக்கீரை

**பண்ணைக்கீரை** அல்லது **மசிலிக்கீரை** (Celosia argentea) என்பது மூலிகையைச் சார்ந்த தாவரம் ஆகும். இந்த தாவரம் வெப்ப மண்டல காடுகளில் செழித்து பூத்து வளரும்  தன்மை கொண்டது.

## மேற்கோள்

பகுப்பு:செடிகள்
பகுப்பு:பூக்கும் தாவரங்கள்
பகுப்பு:கீரைகள்
பகுப்பு:தமிழ்நாட்டின் தாவரங்கள்
ரச்சநா பானர்ஜி

**ரச்சநா பானர்ஜி** என்பவர் கொல்கத்தாவில் பிறந்த வங்காள நடிகை ஆவார். இவர் ஐம்பதுக்கும் அதிகமான திரைப்படங்களில் நடித்துள்ளார்.

## விருதுகள்
இவர் கலாகார் விருது பெற்றுள்ளார்.

## மேற்கோள்கள்

## வெளி இணைப்புகள்

*  ரச்சனா பானர்ஜி - ஒடிய மொழி நடிகை

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:இந்திய நடிகைகள்
பகுப்பு:வங்காளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
நிக்கி கல்ரானி

**நிக்கி கல்ரானி** ஓர் இந்தியத் திரைப்பட நடிகை ஆவார். டார்லிங், யாகாவாராயினும் நா காக்க , மரகத நாணயம் உள்ளிட்ட தமிழ்த் திரைப்படங்களில் நடித்துள்ளார். சிந்தி சமூகத்தைச் சார்ந்த இவர் பெங்களூருவில் வசித்து வருகிறார். ஓர் காதல் செய்வீர் திரைப்படத்தில் நடித்த நடிகை சஞ்சனா கல்ரானி இவரது அக்கா.

## நடித்த திரைப்படங்கள்

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1992 பிறப்புகள்
ஒமேகா-டி

**ஒமேகா-டி** என்னும் கட்டற்ற மென்பொருள் ஜாவாவில் எழுதப்பட்டது. இது சோர்ஸ்போர்ஜில் தனி திட்டமாக தொடங்கப்பட்டது. இது மொழிபெயர்ப்புக்கு உதவும். இதைக் கொண்டு சுருங்குறித்தொடர் பயன்படுத்தவும், இணையான சொற்களை கண்டறியவும், பிழை திருத்தவும், இலக்கணத்திற்கு ஏற்ப மொழிபெயர்க்கவும் முடியும். 

இது லினக்சு, மேக் ஓஎஸ், மைக்ரோசாப்ட் விண்டோசு ஆகிய இயங்குதளங்களில் இயங்குகிறது. இந்த மென்பொருள் 27 மொழிகளில் கிடைக்கிறது.

## சான்றுகள்

## இணைப்புகள்
* ஒமேகா-டி தளம்
* சோர்ஸ்போர்ஜில் திட்டப் பக்கம்

பகுப்பு:மொழிபெயர்ப்பு மென்பொருள்
பகுப்பு:கட்டற்ற மென்பொருட்கள்
கிழவன் கள்ளி

***கிழவன் கள்ளி*** (*Cephalocereus senilis*, *Old Man Cactus*) என்பது கள்ளி இனத்தைச் சேர்ந்த பூக்கும் தாவரமாகும். இது கிழக்கு மெக்சிக்கோவிலுள்ள குவானாசுவாடா மற்றும் கிடல்கோ இடங்களுக்கு உரித்தான தாவரமாகும். கிழவன் கள்ளி காட்டில் அச்சுறுத்தலுக்குள்ளான இனமாகும்.

## தோற்றக்குறிப்பு
இவ்வகைக் கள்ளிகள் 5 மீட்டர் முதல் 15 மீட்டர் (சுமார் 45 அடி) உயரமாக வளரக்கூடியவை. இவற்றின் வெண்மையான நீண்ட முடிகள் காரணமாக இவை கிழவன் கள்ளி என்றழைக்கப்படுகின்றன. வயது குறைந்த கள்ளிகளில் அதிக அளவில் காணப்படும் இம்முடிகள் வயது ஆக ஆகக் குறைந்து விடுகின்றன. இவற்றின் பழங்கள் சிவப்பு, மஞ்சள், அல்லது வெண்ணிறத்தில் இருக்கும். இவை கிட்டத்தட்ட 10-20 வயது வரை பூப்பது இல்லை. 

## மேற்கோள்கள்

பகுப்பு:கள்ளிகள்
சென்னையிலுள்ள பள்ளிகளின் பட்டியல்

**சென்னைப் பள்ளிகள்** பலவகை கட்டமைப்புகளைக் கொண்டுள்ளன. சிறுவர்கள் பள்ளிப் படிப்பை மழலையர் பள்ளிகளில்  மூன்று வயதில் துவங்குகின்றனர். மழலையர் முதுநிலை வழியே பன்னிரண்டு ஆண்டுகள் படிப்பைத் தொடர்கின்றனர்.  பத்தாம் வகுப்பிலும் பன்னிரண்டாவது வகுப்பிலும் பல்வேறு வாரியங்களின் பொதுத் தேர்வுகளை எதிர்கொள்கின்றனர்.

## நிர்வாக வகைப்பாடு
சென்னை பள்ளிகள் இருவகையான நிர்வாக வகைப்பாட்டில் அடங்குகின்றன - அரசுப் பள்ளிகள் (மாநகராட்சிப் பள்ளிகள்),  தனியார் பள்ளிகள். அரசுப் பள்ளிகள் அனைவருக்கும் தாங்கத்தகுந்ததாக உள்ளன; தனியார் பள்ளிகள் விலைமிக்கனவாக உள்ளன.  தனியார் பள்ளிகள் மத்திய அரசின் வாரிய கல்வித்திட்டப் பள்ளிகள், மாநில வாரிய கல்வித்திட்டப் பள்ளிகள், மெட்ரிக் பள்ளிகள், ஆங்கிலோ இந்தியப் பள்ளிகள், ஓரியண்டல் பள்ளிகள் என பலவகை கல்வித்திட்டங்களை பின்பற்றுகின்றன. அண்மையில் மாநில அரசு அனைத்து கல்வித் திட்டங்களையும் ஒருங்கிணைத்து சமச்சீர்க் கல்வியை செயற்படுத்தி உள்ளது. மாநில வாரிய கல்வித்திட்டத்தை பின்பற்றும் பள்ளிகள் அரசுதவி பெறும் பள்ளிகள் என்றும் சுயநிதி பள்ளிகள் என்றும் இருவகைப்படுகின்றன.

## பயிற்றுமொழி
பெரும்பாலான தனியார் பள்ளிகள்  *ஆங்கிலவழியிலும்* (பயிற்றுமொழி ஆங்கிலம்) அரசுப் பள்ளிகள் முதன்மையாக *தமிழ் வழியிலும்* (பயிற்றுமொழி தமிழ்) கற்பிக்கப்படுகின்றன. தெலுங்கு மொழியை கற்பிக்கும் தனியார் பள்ளிகளும், பயிற்றுமொழியாக கற்பிக்கும் மாநகராட்சிப் பள்ளிகளும் உண்டு. சிறு மத்திய அரசுப் பள்ளிகள் இருமொழி கொள்கையைப் பின்பற்றுகின்றன: ஆங்கிலமும் இந்தியும்.

## தரக் கண்காணிப்பு அமைப்புகள்
அனைத்து அங்கீகரிக்கப்பட்ட பள்ளிகளும் கீழ்க்காணும் வாரியங்களில் ஏதாவது ஒன்றில் இணைந்துள்ளன:

# நடுவண் இடைநிலைக் கல்வி வாரியம் - கற்கும் அனைத்து ஆண்டுகளுக்கும் 
# தமிழ்நாடு மாநில வாரியம் - கற்கும் அனைத்து ஆண்டுகளுக்கும் 
# இந்திய இடைநிலைக் கல்விச் சான்றிதழ் - கற்கும் அனைத்து ஆண்டுகளுக்கும் 
# தமிழ்நாடு பதின்மப் பள்ளிகள் இயக்ககம் கிண்டர்கார்ட்டன் முதல்  10ஆம் வகுப்பு வரை - பின்னர் 11, 12 வகுப்புக்களுக்கு தானாகவே  தமிழ்நாடு வாரிய கல்விமுறைக்கு மாற்றப்படுதல் 
# தமிழ்நாடு ஆங்கிலோ-இந்திய பள்ளி நிறைவுச் சான்றிதழ் அமைப்பு  - கிண்டர்கார்ட்டன் முதல்  10ஆம் வகுப்பு வரை - பின்னர் 11, 12 வகுப்புக்களுக்கு தானாகவே  தமிழ்நாடு வாரிய கல்விமுறைக்கு மாற்றப்படுதல் 
இவற்றிற்கு விலக்காக சில பள்ளிகள் மான்டேசொரி கல்வி, பன்னாட்டு இளங்கலைஞர் அல்லது அமெரிக்க முறைமைகளைப் பின்பற்றுகின்றன.

## பள்ளிகளின் பட்டியல்

## மேற்சான்றுகள்

*
பகுப்பு:தமிழ்நாட்டுப் பள்ளிகள்
பகுப்பு:தமிழகப் பட்டியல்கள்
வருடாந்த கஞ்சா பாவனை அடிப்படையில் நாடுகளின் பட்டியல்

300px|thumbnail|right|வருடாந்த கஞ்சா பாவனை

இது ஒரு **வருடாந்த கஞ்சா பாவனை அடிப்படையில் நாடுகளின் பட்டியல்** ஆகும்.

## பட்டியல்
முதன்மையான மூலங்கள் "உலக போதை மருந்து அறிக்கை 2011" என்பதிலிருந்து பெறப்பட்டது.
சில பழைய மூலங்கள் "உலக போதை மருந்து அறிக்கை 2006" என்பதிலிருந்து பெறப்பட்டது.

## உசாத்துணை

## மேலதிக வாசிப்பு
*World Drug Report (WDR). Multi-year archive. United Nations Office on Drugs and Crime.
*World Drug Report 2011.
*These Are The European Nations That Smoke The Most Pot. By Nick Jardine. 18 ஒக்டோபர் 2011. Business Insider.

பகுப்பு:நாடுகள் தொடர்பான பட்டியல்கள்
இருபியூட்டைலமீன்

**இருபியூட்டைலமீன்** *(Dibutylamine)* என்பது C8H19N என்ற மூலக்கூற்று வாய்ப்பாடு கொண்ட ஒரு அமீன் சேர்மமாகும். அரிமானத்தைத் தடுக்கும் வேதிப்பொருளாக, குழம்பாக்கிகள் தயாரித்தலில் மற்றும் மிதப்பூக்கியாக இருபியூட்டைலமீன் பயன்படுத்தப்படுகிறது. எளிதில் தீப்பற்றி எரியக்கூடிய இச்சேர்மம் நச்சுத்தன்மை கொண்டது ஆகும்.

## மேற்கோள்கள்

பகுப்பு:ஆல்கைல் அமீன்கள்
பகுப்பு:அரிமானத் தடுப்பிகள்
பகுப்பு:பியூட்டைல் சேர்மங்கள்
காவல் துறை அலுவலர் எண்ணிக்கை அடிப்படையில் நாடுகளின் பட்டியல்

இது ஒரு **காவல் துறை அலுவலர் எண்ணிக்கை அடிப்படையில் நாடுகளின் பட்டியல்** ஆகும்.

## பட்டியல்

* : Excluding zones not under the control of the சைப்பிரசு.
* : Only includes metropolitan France.
* : Does not include the Security Corps, an auxiliary force.
* : Does not include டிரிசுதான் டா குன்ஃகா.
* : Includes the Civil Police (traffic), the Gendarmerie (criminal), and the Fortress Guard (customs).
* : Includes both the Vanuatu Police Force, and the paramilitary wing, the Vanuatu Mobile Force.

## உசாத்துணை

## வெளி இணைப்புகள்
* The Tenth United Nations Survey of Crime Trends and Operations of Criminal Justice Systems (Tenth CTS, 2005–2006)
* International Statistics on Crime and Criminal Justice — page 135

பகுப்பு:நாடுகள் தொடர்பான பட்டியல்கள்
சூழலியல் அடித்தடம் அடிப்படையில் நாடுகளின் பட்டியல்

thumb|450px|சூழலியல் அடித்தடம் அடிப்படையில் நாடுகள்

இது ஒரு **சூழலியல் அடித்தடம் அடிப்படையில் நாடுகளின் பட்டியல்** ஆகும்.

## பட்டியல்

## இவற்றையும் பார்க்க
*கார்பனீராக்சைடு வெளியீடு அடிப்படையில் நாடுகளின் பட்டியல்

## உசாத்துணை

*

பகுப்பு:நாடுகள் தொடர்பான பட்டியல்கள்
கோக்கைன் பாவனை அடிப்படையில் நாடுகளின் பட்டியல்

இது ஒரு **கோக்கைன் பாவனை அடிப்படையில் நாடுகளின் பட்டியல்** ஆகும்.

முதன்மையான மூலங்கள் "உலக போதை மருந்து அறிக்கை 2014", "உலக போதை மருந்து அறிக்கை 2006" என்பவற்றிலிருந்து பெறப்பட்டன.

## இவற்றையும் பார்க்க

*வருடாந்த கஞ்சா பாவனை அடிப்படையில் நாடுகளின் பட்டியல்

## உசாத்துணை

பகுப்பு:நாடுகள் தொடர்பான பட்டியல்கள்
அபின் பாவனை அடிப்படையில் நாடுகளின் பட்டியல்

இது ஒரு **அபின் பாவனை அடிப்படையில் நாடுகளின் பட்டியல்** ஆகும்.

முதன்மையான மூலங்கள் "உலக போதை மருந்து அறிக்கை 2011", "உலக போதை மருந்து அறிக்கை 2001" என்பவற்றிலிருந்து பெறப்பட்டன. அபின் அல்லது அபினியை மொத்த உலக சந்தையில் 93% ஆப்காணித்தான் உற்பத்தி செய்கிறது.

## உசாத்துணை

பகுப்பு:நாடுகள் தொடர்பான பட்டியல்கள்
இணைய நெறிமுறைப் பதிப்பு 4 முகவரி ஒதுக்கீடு அடிப்படையில் நாடுகளின் பட்டியல்

இது ஒரு **இணைய நெறிமுறைப் பதிப்பு 4 முகவரி ஒதுக்கீடு அடிப்படையில் நாடுகளின் பட்டியல்** ஆகும்.

## இவற்றையும் பார்க்க
* இணைய நெறிமுறை முகவரி

## உசாத்துணை

பகுப்பு:நாடுகள் தொடர்பான பட்டியல்கள்
பன்னாட்டு சொத்து உரிமைச் சுட்டெண்

**பன்னாட்டு சொத்து உரிமைச் சுட்டெண்** (*International Property Rights Index*) ஒவ்வொரு வருடமும் "சொத்து உரிமைகள் கூட்டு" மூலம் கணிப்பிடப்படுகிறது.

## 2014 பன்னாட்டு சொத்து உரிமைச் சுட்டெண்

## 2013 பன்னாட்டு சொத்து உரிமைச் சுட்டெண்

## 2012 பன்னாட்டு சொத்து உரிமைச் சுட்டெண்

## உசாத்துணை

## வெளி இணைப்புகள்
*International Property Rights Index official site

பகுப்பு:நாடுகள் தொடர்பான பட்டியல்கள்
எசு.பி.ஐ சினிமா நிறுவனம்

**எசுபிஐ சினிமாசு** (*SPI Cinemas*) சென்னையைத் தலைமையகமாகக் கொண்ட எசுபிஐ குழுமத்தின் பல்திரை திரையரங்குகளும் திரைப்படத் தயாரிப்பு நிறுவனமும் ஆகும். இந்த நிறுவனம் தமிழ்நாட்டிலும்  ஆந்திராவிலும் பல்திரை திரையரங்குகளை இயக்குகின்றது. துவக்கத்தில் தனது முதல் பல்திரை வளாகத்தின் பெயரால் **சத்தியம் சினிமாசு** என அறியப்பட்டது; பின்னால் பல பல்திரை அரங்குகளை கட்டியபின்னர் எசுபிஐ சினிமாசு என மறுபெயரிடப்பட்டது.   குறைந்த கட்டணத்தில் சிறப்பான வசதிகளுடன் திரையரங்களை இயக்குவதாக பெருமை கொண்டது. இதன் திரையரங்குகளில், முக்கியமாக சத்தியம் சினிமா, திரைப்பட தயாரிப்பாளர்கள் முன்னோட்டக் காட்சிகளையும் இசைத்தட்டு வெளியீட்டு விழாக்களையும் நடத்துகின்றனர். இங்கு விற்கப்படும் சோளப்பொரி இரசிகர்களின் பாராட்டைப் பெற்றுள்ளது.

இந்த நிறுவனமே இந்தியாவில் முதன்முறையாக  டால்பி இசையமைப்பையும் ஆரோ இசையமைப்பையும் அறிமுகப்படுத்தியவர்களாவர். எசுபிஐயின் லூக்சு, பலாசோ திரைகளில்  ஐமாக்சு திரைநுட்பத்தை சென்னையில் அறிமுகப்படுத்தி உள்ளனர். இருப்பினும் இந்த ஐமாக்சு திரைகளுக்கு மாநில அரசு  இதுவரை அனுமதி அளிக்காதநிலையில் கட்டணக் காட்சிகள் நடைபெறுவதில்லை.

## வரலாறு
சத்தியம் சினிமா துவக்கத்தில் 1974ஆம் ஆண்டு ஏப்ரலில் "ரோயல் தியேட்டர் காம்ப்ளக்சு" என்ற பெயரில்  வெங்கடகிரியின் மன்னரால்  கட்டப்பட்டது. 1,255 இருக்கைகளுடன், அந்தக் காலகட்டத்தில் சென்னையில் கட்டப்பட்ட மிகப் பெரிய பல்திரை அரங்கமாக இது விளங்கியது.

எசுபிஐ குழுமம் இதனை 1999இல் வாங்கியது. இதன்  தற்போதைய முதன்மைச் செயல் அதிகாரி கிரண் ரெட்டி *[[தி இந்து]]*விற்கு 2012இல் கொடுத்த நேர்காணலில் தமது குடும்பம் இதனை வாங்கும்போது முதலில் அங்கு திரையரங்குகளை இடித்துவிட்டு கட்டிடங்களை எழுப்பவே விரும்பியதாக கூறியுள்ளார். நேர்காணலில் "சத்தியம் கட்டிடத்தை இடுக்கவே திட்டமிட்டிருந்தோம். நிலத்தின் மதிப்பைக் கருத்தில் கொண்டால் திரையரங்கு வணிகரீதியாக இலாபமீட்டும் தொழிலாக  இருக்கவில்லை" என்றார். இருப்பினும் பின்னர் இக்குடும்பம் பல மேம்பாடுகளை இத்திரையரங்குகளில் செய்த பிறகு ஆர்வம் கொண்டனர். ரெட்டி மேலும் மூன்று திரைகளை கூட்டியும் இருந்த மூன்றை சீரமைத்தும் மேம்படுத்தினார்.

2009இல், திரைப்படத் தயாரிப்பிலும் ஈடுபட்டு  தங்கள் முதல் படமாக, *[[திரு திரு துறு துறு]]* எடுத்தனர். 
## சர்ச்சைகளில்
* தென்னிந்தியத் திரைப்படச் சங்கத்துடன் ஒப்பந்தம் மேற்கொண்டு அவர்களது வளாகத்தில் பல்திரை வணிக வளாகம் அமைக்கத் திட்டமிட்டனர். இந்த உடன்பாட்டை குறைகூறி நடிகர்சங்கத் தேர்தலில் சூடாக விவாதிக்கப்பட்டது. புதிய நிர்வாகிகள் தேர்ந்தெடுக்கப்பட ஒரு காரணமாகவும் இது அமைந்தது.
* வேளச்சேரியிலுள்ள பீனிக்சு அங்காடி வளாகத்தில்  11-திரை பற்றிரை லூக்சு திரையரங்கை  *ஜாசு சினிமாசு* என்ற நிறுவனத்திற்கு விற்றது. இந்த விற்பனையும் சர்ச்சையைக் கிளப்பியுள்ளது.

## அமைவிடங்கள்

## மேற்சான்றுகள்

## வெளி இணைப்புகள்
*

பகுப்பு:சென்னை திரையரங்குகள்
மகியோலே

அவாய் மொழியில் **மகியோலே** எனப்படும் அவாய் இறகுத் தொப்பி, இறகு ஆடையுடன் அணியப்படுகிறது. உயர் தகுதியின் குறியீடான இது அவாயின் தலைமை வகுப்பினருருள் ஆண்களுக்கு உரியது. உலகம் முழுவதிலும் காணப்படும் அருங்காட்சியகங்களில் இத்தொப்பிகள் காணப்படுகின்றன. கப்டன் குக்கின் பயணங்களின்போது குறைந்தது பதினாறு இதுபோன்ற தொப்பிகள் சேகரிக்கப்பட்டன. இத்தொப்பிகள்  பறவை இறகுகளால் அலங்கரிக்கப்பட்ட பின்னல் சட்டக அமைப்பிலிருந்து உருவாக்கப்படுகின்றன. இவை சிறந்த இறகுவேலைக்கான எடுத்துக்காட்டுக்களாக உள்ளன. யொகான் சொபானி என்பவர் வரைந்த கப்டன் யோன் குக்கின் இறப்பு என்னும் ஓவியத்தில் இவ்வாறான ஒரு தொப்பியும் உள்ளது.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு: பிரித்தானிய அருங்காட்சியகத்தில் உள்ள பொருட்கள்
பகுப்பு: அவாய்ப் பண்பாடு
பகுப்பு:தொப்பிகள்
கிளைசிடிக் அமிலம்

**கிளைசிடிக் அமிலம்** *(Glycidic acid)* என்பது C3H4O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் எப்பாக்சைடு மற்றும் கார்பாக்சிலிக் அமிலம் ஆகிய இரண்டு சேர்மங்களின் பண்புகளையும் பெற்றுள்ளது. கிளைசிடாலை ஆக்சிசனேற்றம் செய்வதன் மூலமாக அல்லது அக்ரிலிக் அமிலத்தை எப்பாக்சினேற்றம் செய்து கிளைசிடிக் அமிலத்தைத் தயாரிக்கலாம். இச்சேர்மம் வர்த்தகரீதியாகவும் கிடைக்கிறது.

## மேற்கோள்கள்

பகுப்பு:கார்பாக்சிலிக் அமிலங்கள்
பகுப்பு:எப்பாக்சைடுகள்
நேர்மின்னி பரிமாற்று மென்றகடு எரிபொருள் கலன்

thumb|நேர்மின்னி பரிமாற்று மென்றகடு எரிபொருள் கலனின் விளக்கப்படம்.
**நேர்மின்னி பரிமாற்று மென்றகடு எரிபொருள் கலன்** (*Proton exchange membrane fuel cell*) என்பது எரிபொருள் கலனின் வகைகளுள் ஒன்று, இது போக்குவரத்து பயன்பாடுகளுக்கும் இடம் பெயராத/நிலையான எரிபொருள் கலன், எங்கும் எடுத்துச்செல்லக்கூடிய கையடக்க எரிபொருள் கலனுக்காகவும் உருவாக்கப்பட்டது. இது விண்வெளியூர்திகளில் பயன்படுத்தப்பட்டுவந்த கார எரிபொருள் கலங்களுக்கு மாற்றாக உருவாகிக்கொண்டிருக்கிறது .

### வினைகள்
நேர்மின்னி பரிமாற்று மென்றடுக்கு எரிபொருள் கலனானது ஐத்ரசனும் ஆக்சிசனும் எரிந்து வெப்ப ஆற்றலை உருவாக்குதற்கு மாற்றாக, ஐதரசனுக்கும் ஆக்சிசனுக்கும் இடையேயான மின்வேதிவினையால் தோற்றுவிக்கப்பட்ட வேதி ஆற்றலை மின்னாற்றலாக மாற்றுகிறது.

ஐத்ரசன் வாயுவானது மென்படல மின்முனை மன்றத்தின் (Membrane electrode assembly) நேர்மின்வாயில் பாய்ச்சப்படுகின்றது. ஐத்ரசன் வாயு நேர்மின்வாயில் வினையேற்றம் அடைந்து புரோட்டான்களாகவும் எலக்ட்ரான்களாகவும் உடைகிறது. இந்த ஆக்சிசனேற்ற அரை-மின்கலன் வினை அல்லது ஐத்ரசன் ஆக்சிசனேற்ற வினையை கீழ்க்கண்டவாறு குறிப்பிடலாம்:
**நேர்மின்வாய் வினை:**

இந்த புதிதாக உருவான புரோட்டான்கள் பாலிமர் மின்பகுளி மென்றடுக்கு வழியாக ஊடுருவி எதிர்மின்வாயை வந்தடையும். மேலே தோற்றுவிக்கப்பட்ட எலெக்ட்ரான்கள் மின்சுற்று வழியாக பயணித்து மென்படல மின்முனை மன்றத்தின் எதிர் மின்வாயினை அடையும், இவ்வாறு எரிபொருள் கலன் மின் சக்தியை தோற்றுவிக்கின்றது. இதேநேரத்தில் மென்படல மின்முனை மன்றத்தின் எதிர்மின்வாயில் ஆக்சிசன் வாயு பாய்ச்சப்படுகிறது. எதிர்மின்வாயில் செலுத்தப்பட்ட ஆக்சிசன் நேர்மின்வாயிளிருந்து மின்பகுளி வழியாக கடந்து வந்த புரோட்டானுடனும் மின்சுற்று வழியாக பயணித்து வந்த எலக்ட்ரான்களுடனும் வினைபுரிந்து நீர் மூலக்கூறுகளை தோற்றுவிக்கின்றது. இந்த அரை கலன் ஒடுக்க வினை அல்லது ஆக்சிசன் ஒடுக்க வினையைக் கீழ்க்கண்டவாறு குறிப்பிடலாம்:

**எதிர்மின்வாய் வினை:**

**மொத்த வினை:**

இந்த மீளும் எதிர்வினையில் கொடுக்கப்பட்டுள்ள சமன்பாடுகள் ஐத்ரசனிலிருந்து உருவாக்கப்பட்ட புரோட்டன்கள், எலெக்ட்ரான்கள் ஆக்சிசன் உடன் வினைபுரிந்து நீர் மூலகூறை தோற்றுவிப்பதைக் காட்டுகிறது.

## மேற்கோள்கள்

பகுப்பு:மின்னியல்
அரசினர் மகளிர் கலைக் கல்லூரி, கிருட்டிணகிரி

**அரசினர் மகளிர் கலைக்கல்லூரி, கிருட்டிணகிரி** இந்தியாவின் தமிழ்நாட்டில் கிருட்டிணகிரி மாவட்டத்தில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1992ஆம் ஆண்டில் **அன்னை சந்தியா அரசினர் மகளிர் கலைக்கல்லூரி** என்றபெயரில் தொடங்கப்பட்டது. 1997ஆம் ஆண்டில் பெயர் மாற்றம் செய்யப்பட்டது. சேலம் பெரியார் பல்கலைக்கழக உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையின் (NAAC) அனுமதியுடன் மொத்தமாக 13 ஏக்கர் பரப்பளவைக் கொண்டு செயற்பட்டு வருகிறது. முனைவர் எம். ஆர். ஜெயசக்தி தற்போது இக்கல்லூரியின் முதல்வராக உள்ளார்.

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* கிருட்டிணகிரி மாவட்டத்திலுள்ள கல்வி நிலையங்கள்

## மேற்கோள்கள்

## வெளி இணைப்புகள்

பகுப்பு:கிருட்டிணகிரி மாவட்டத்திலுள்ள அரசினர் கலைக் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
பகுப்பு:பெரியார் பல்கலைக்கழக இணைவுக்கல்லூரிகள்
ஈரெத்திலமீன்

**ஈரெத்திலமீன்** *(Diethylamine)* என்பது CH3CH2NHCH2CH3 அல்லது C4H11N என்ற மூலக்கூற்று வாய்ப்பாடு கொண்ட ஓர் இரண்டாம்நிலை அமீன் சேர்மமாகும். 

## பண்புகள்
*வீரியம் குறைவான காரநீர்மம் 
*எளிதில் தீப்பற்றும் தன்மையுடையது 
*தண்ணீர் மற்றும் எத்தனாலில் கலக்கும் இயல்புடையது 
*நிறமற்றது, ஆயினும் மாசுக்களின் சேர்க்கை காரணமாக பெரும்பாலும் பழுப்பு நிறத்தில் காணப்படுகிறது 
*துரிதமாக ஆவியாகும் தன்மை கொண்ட இச்சேர்மம் துர்நாற்றத்தை வெளிப்படுத்துகிறது. 

## தயாரிப்பு
எத்தனால் மற்றும் அமோனியாவில் இருந்து ஈரெத்திலமீன் பெருமளவில் தயாரிக்கப்படுகிறது. இச்செயல் முறையில் எத்திலமீன் மற்றும் மூவெத்திலமீன் சேர்ந்து உருவாகின்றன. 

## பயன்கள்
அரிமானத் தடுப்பி மற்றும் ரப்பர் , பிசின்கள், சாயங்கள் மற்றும் மருந்துகள் உற்பத்தியில் ஈரெத்திலமீன் பயன்படுகிறது. 
எல்.எசு.டி எனப்படும் லைசெர்ஜிக் ஆசிட் டைதலமைடு (லைசர்கிக் அமிலயிருதலமைடு) தயாரிப்பில் இது பயன்படுத்தப்படுகிறது. இவ்வுற்பத்தியை மருந்து செயலாக நிர்வாக அமைப்பு கண்காணிக்கிறது.

## பாதுகாப்பு
ஈரெத்திலமீன் ஓர் அரிக்கும் வேதிச் சேர்மம் ஆகும். தோலின் மீது படநேர்ந்தால்  எரிச்சல் அல்லது தீக்காயத்தை ஏற்படுத்தும்.

## மேற்கோள்கள்

# *Merck Index*, 12th Edition, **3160**.

## புற இணைப்புகள்
* Hazardous Substance Fact Sheet 
* CDC - NIOSH Pocket Guide to Chemical Hazards

பகுப்பு:ஆல்கைல் அமீன்கள்